Nou tall d'aigua en Almardà a causa de l'avaria en la canonada de proveïment
23 de setembre 2021

![Imagen 1](/media/actualidad/PublishingImages/Septiembre 2021/82 C_1.1.jpg)![Imagen 2](/media/actualidad/PublishingImages/Septiembre 2021/82 C_1.2.jpg)

L'Estació de Tractament d'Aigua Potable (ETAP) de Sagunt va informar ahir al matí d'un trencament en la canonada de proveïment en la zona d’Almardá, la qual cosa va ocasionar el tall de subministrament a totes les persones abonades de la zona per a la seua localització i reparació.

  

L'Entitat Pública de Sanejament i d'Aigües Residuals de la Comunitat Valenciana (EPSAR), al ser de la seua competència igual que l'estació d'aigua potable, va treballar en això durant tot el dia d’ahir i provisionalment van solucionar el problema. 

  

No obstant això, este matí l’EPSAR ha tornat a informar el regidor delegat d'Aigües que una de les avaries reparades ahir presenta un xicotet problema i es necessita tornar a tallar l'aigua per a poder reparar-la íntegrament, per la qual cosa el regidor d'Aigües, Pepe Gil, els ha suggerit que feren la reparació en la matinada de dilluns a dimarts, salvant el cap de setmana, en un tram horari en el qual afecte el menys possible a la vida dels veïns i les veïnes.

  

Davant esta proposta, Gil ha explicat que l’EPSAR faria responsable a l'Ajuntament dels possibles danys que pogueren produir-se, situació que el regidor ha rebutjat ja que considera que la responsabilitat i competència és de l’EPSAR. Per este motiu, segons li ha comunicat l’EPSAR, finalment el tall de subministrament per la reparació es produirà en la nit de hui dijous i fins a la matinada del divendres. El regidor delegat ha exigit que el treball es desenvolupe des de les 23.30 fins com a màxim les 6.30 hores de demà, per a afectar el menys possible les rutines de la ciutadania. 

El regidor d'Aigües, Pepe Gil, ha explicat que «**lamentem esta situació que és totalment responsabilitat de l’EPSAR i res té a veure l'Ajuntament, ni Aigües de Sagunt, ni pel que fa al manteniment ni a la millora d'estes infraestructures**». Al que ha afegit: «**Exigiré en nom de l'Ajuntament de Sagunt que facen les inversions que corresponga per a garantir el subministrament continu d'eixa part de la ciutat i que completen les infraestructures que es van deixar per acabar fa ja més de 10 anys**».

  

  

*   [](http://www.facebook.com/sharer.php?u=https://aytosagunto.es/va/actualitat/nou-tall-d-aigua-en-almarda-a-causa-de-l-avaria-en-la-canonada-de-proveiment/ "Facebook")
*   [](http://twitter.com/share?url=https://aytosagunto.es/va/actualitat/nou-tall-d-aigua-en-almarda-a-causa-de-l-avaria-en-la-canonada-de-proveiment/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/nou-tall-d-aigua-en-almarda-a-causa-de-l-avaria-en-la-canonada-de-proveiment/ "Linked In")
*   [](mailto:?body=https://aytosagunto.es/va/actualitat/nou-tall-d-aigua-en-almarda-a-causa-de-l-avaria-en-la-canonada-de-proveiment/)